A kurzus kódja: FLN-350.17 és FIL-332.01	
A kurzus megnevezése: Metafora és fogalomalkotás - a kimondhatóság kérdésének hermeneutikai kontextusa	
A kurzus előadója: Kiss Andrea-Laura, öd. Phd hallgató	
A kurzus helye és ideje: MUK I/222. szerda, 12.00-13.30	

A kurzus előfeltétele(i):	
A jegyszerzés módja(i): szemináriumi dolgozat, vagy szóbeli referátum	
Követelmények:	

A kurzus leírása, tematikája:

Az óra keretében azt a kérdést járjuk körül, hogy miben különbözik a metafora hermeneutikai értelme a retorikai alakzatként felfogott metaforától, illetve, hogy miben áll a nyelv alapvető metaforikussága. A nyelvhasználatként felfogott beszélés és a természetes fogalomalkotás közti különbségtétel szabja meg azt az irányt, amelyet a vizsgálódás követ. Kétségtelen, hogy a kimondás során végbemenő fogalomalkotás felülírja a meglévő fogalombázis puszta használatára vonatkozó elgondolást. De vajon képes-e a nyelv a dolog igazságának kimondására, vagy az igazságnak mindig csak egy változatát jeleníti meg? Ha a szóalkotást elsősorban akcidenciák generálják, amely “véges szellemünk tökéletlenségeként tűnik fel”, hogyan lehetséges az elgondolt kimondása? Nem rendelődik-e alá a gondolat a kimondható szó tökéletlenségének? Vagy inkább arról van szó, hogy a kimondás során metaforikus átvitel zajlik, ami azzal jár, hogy mind a kimondásra kerülő, mind a kimondott kölcsönösen részesednek egymás különösségéből, abban a folyamatban amelyben egy szót különböző dolgokra, illetve egy dologra különböző szavakat alkalmazunk? Ezeket, illetve az ezekhez kapcsolódó kérdéseket követjük végig a félév során.

A kurzushoz tartozó kötelező irodalom:

Hans-Georg Gadamer: Igazság és módszer. Osiris. Budapest. 2003.
Martin Heidegger: Lét és idő. Osiris. Budapest. 2001.
Friedrich Nietzsche: A nem-morálisan fölfogott igazságról és hazugságról. Athenaeum. 1. 1992. 3. 3-19.
Paul de Man: A trópusok retorikája (Nietzsche). (Ford. Vastyán Rita) In: Helikon 1994/1-2. 36-47. o.

A kurzushoz tartozó ajánlott irodalom:
Kijelölésére az első órán kerül sor.